ཕྱི་ལོ་༢༠༡༧ཟླ་༤ཚེས་༣ནས་ཟླ་༦ཚེས་༩བར་བདུན་ཕྲག་བཅུའི་རིང་གཉིད་པ་ལམ་ཁྱེར་དང་འཆི་བ་ལམ་ཁྱེར་གྱི་གཞུང་འཁྲིད་གནང་བ་དང་།ལི་ཤུའི་དགེ་སློབ་རྣམ་པས་སློབ་དུས་དེའི་སྐབས་༧སྨན་རིའི་བཤད་སྒྲུབ་མཁན་པོ་དགེ་བཤེས་ཉི་མ་དོན་འགྲུབ་རིན་པོ་ཆེ་མཆོག་གདན་ཞུས་གནང་ནས་ཁོང་ཉིད་ཀྱིས་རིགས་དྲུག་རང་སྦྱོང་གི་ལུང་དང་གདམས་པ་སོགས་གནང་།སློབ་མ་རྣམ་པས་ཀྱང་སྔར་བཞིན་ཞག་ཞེ་དགུའི་རིང་ཉིན་ལྟར་ཐུན་བཞི་མཉམ་དུ་ཉམས་ལེན་གནང་བ་དང་།སྔ་དགོང་གཉིས་སུ་སློབ་མ་རྣམ་པས་རང་ཤག་ཏུ་ཉམས་ལེན་གནང་བ་བཅས་མདོར་ན་ཉིན་གཅིག་ལ་ཐུན་དྲུག་ཉམས་ལེན་གནང་གི་ཡོད།